  Анжелика Тихонова корреспондент Вотка ёросысь шаертодосчиослэн огазеяськонзылэн фольклор коллективъёслы чаклам «Связывая поколения» улосвылкуспо вожвылъяськонэз Йӧскалык кусыпъёс удысын тужгес усто практикаосты шараянъя IV огъяросси конкурсын вормиз. Ӵектос П. И. Чайковскийлэн вордскем дырысеныз 180 ар тырмонлы сӥземын вал но, Азьмуртлэн грантъёсъя фондэзлэн юрттэмезлы луыса, туэ куартолэзе ортчиз. Со сярысь элькунысь лулчеберетъя министерстволэн пресс-службаез ивортӥз. Экспертъёслэн ӧризы Россиысь 72 улосвылъёсысь 530 куриськонъёсты эскериз. Вормисьёс пӧлы 25 огазеяськонъёс сюризы. Одӥгез гинэ соос пӧлысь Удмуртиысь – Вотка ёросысь шаертодосчиослэн огазеяськонзы. Вормисьёсты данъян но ӵектосъёсынызы тодматон понна «Устойчивое развитие этнокультурного сектора» III огъяросси конференцие ӧтёзы. Сое 2022-тӥ арын ортчытыны чакламын. Вожвылъяськонэз «Ассамблея народов России» мер огазеяськон, коммерци луисьтэм «Ресурсный центр в сфере национальных отношений» автоном огазеяськон «Сотворчество народов во имя жизни» мер движениен валче радъязы.  Тодэ вайытом, Удмуртиын 2022-тӥ арлы ужрад туризмъя дырпусэн тодматӥзы. Тегъёс: Лулчеберет Удмуртия Россия вожвылъяськон Воткаёрос шаертодон  